Z A P I S N I K

5. sjednice Vijeća Mjesnog odbora „Janko Matko“,
održane 14. listopada 2021., u 18:00 u prostorijama mjesne samouprave Mjesnog odbora „Janko Matko“, Ulica Franje Horvata Kiša 12
Nazočni članovi Vijeća Mjesnog odbora „Janko Matko":
· Vesna Špiljar predsjednica 
· Ivan Jurak, potpredsjednik 
· Katarina Jurak 
· Nada Špoljarić
· Pavao Škoko Gavranović

Sjednici predsjedava:
· Vesna Špiljar, predsjednica VMO JM
Zapisnik vodi:
· Katarina Jurak, vijećnica VMO JM
Predsjednica VMO Vesna Špiljar otvara 5. sjednicu Vijeća Mjesnog odbora „Janko Matko", pozdravlja nazočne te konstatira da sjednici prisustvuje 5 od ukupno 5 članova Vijeća.

Nakon provedenog glasanja, VMO jednoglasno je donijelo sljedeći
ZAKLJUČAK
Prihvaća se zapisnik 4. sjednice Vijeća Mjesnog odbora „Janko Matko".


D N E V N I   R E D:

1. Predlaganje kandidata za suce porotnike Općinskog kaznenog suda u Zagrebu,
2. [bookmark: _Hlk64622320]Davanje mišljenja o prijedlogu Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina,
3. Aktualna komunalna problematika,
4. Razno: Izvješća, pitanja i prijedlozi.

Vijeće Mjesnog odbora „Janko Matko" jednoglasno je donijelo sljedeće zaključke po točkama dnevnog reda:
Zaključak 1. točke dnevnog reda

Za kandidata za suca porotnika za mladež MO "Janko Matko" predlaže doc.dr.sc. Višeslava Raosa.

Zaključak 2. točke dnevnog reda

1) Za pokretne naprave, tj. štandove matirane su dvije lokacije i to:
a) kod kioska Tiska ispred pothodnika, Avenija Marina Držića 85, štand s voćem,
b) u pothodniku ulaz s Avenije Marina Držića, štand s odjećom.

Zaključak 3. točke dnevnog reda

1) Potrebna je zamjena dotrajalih klupica i stolova na sljedećim lokacijama:

a) Ulica Otona Župančića 8: - 6 klupa i 3 stola,
b) Laurenčićeva 8b 8 (kod objekta MO): - 2 klupe i 1 stol,
c) Uređivanje dječjeg igrališta kod Ulice Otona Župančića 2 (potrebna projektna dokumentacija),
d) Avenija Marina Držića 83b: 4 klupe i dva stola.
Napominjemo da je Zrinjevac napravio troškovnik koji se nalazi u privitku, kao i dokument s lokacijama i fotografijama (Prilog 1 – klupice-dj. igralište),
2) U plan građenja za 2022. ulaze dvije prioritetne stavke (donesene i u zakljucima u prošlim mandatima):
a) duž nogostupa koji počinje od Ulice Šime Starčevića, siječe Ulicu Janka Polića Kamova i Ulicu Marije Jurić Zagorke te završava u Ulici Horvata Kiša potrebno je postaviti rasvjetu obzirom je navedeni put bez ikakve rasvjete, a koriste ga svi stanovnici, te se nalazi uz dječji vrtić. Isto je već traženo u prethodnim mandatima te je očito neophodno. (izglasano i stavljeno u zaključak na 2. sjednici VMO JM 2021.),
b) Ulica Janka Polića Kamova trebala bi postati jednosmjerna od Avenije Marina Držića do Ulice Otona Župančića. U tom smjeru se stavljaju stupići s lijeve strane kako bi se onemogućilo parkiranje, a s desne strane je potrebno ukoso iscrtati parkirališna mjesta. Na sredini ceste postaviti uspornik s pješačkim prijelazom, a pješačke prijelaze još iscrtati na početku i na kraju ulice. Tako ćemo dobiti slobodan nogostup pored vrtića i smanjiti protočnost vozila koji sada ugrožavaju stanovnike zbog neprilagođene brzine.

3) U redovito održavanje u 2021. (izglasano u prošlim mandatima):

a) Šetnica uz Slavonsku Aveniju, iza zgrade Otona Župančića 14. – postavljanje zaštitnih stupića 2 kom. (ugroženi pješaci, biciklisti),
b) Avenija Marina Držića od broja 71 do petlje, iscrtavanje biciklističke staze (biciklistička staza je postojala i uklonjena je nakon rekonstrukcije nogostupa),
c) Potez od skretanja s Avenije Marina Držića na Slavonsku aveniju u smjeru istoka do petlje, odnosno sjeverne granice MO „Janko Matko“: uz označeni pješački prijelaz postaviti dva plastična zaštitna stupića.

4) Postavljanje „česme“ (franceka) na zelenoj površini pored kioska Hrvatske lutrije na Aveniji Marina Držića 85.

Obrazloženje: 
Na tom području je velika frekvencija pješaka i biciklista pa bi postavljanje slavine bilo osvježenje, pogotovo u ljetnim mjesecima, a kako kiosk Tiska i kiosk Hrvatske lutrije nemaju riješen sanitarni čvor, u budućnosti bi se moglo riješiti i to pitanje.

Zaključak 4. točke dnevnog reda

Pod tom točkom nije bilo rasprave niti zaključaka.

Zapisnik sastavila:
Vesna Špiljar

Predsjednica
Vijeća MO „Janko Matko"
[bookmark: _GoBack]Vesna Špiljar

